Document ID: 31985D0059

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Δεκεμβρίου 1984
για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων ορισμένων ποικιλιών καλλιεργουμένων φυτικών ειδών
(Το κείμενο στη γερμανική γλώσσα είναι το μόνο αυθεντικό)
(85/59/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ (2), και ιδίως το άρθρο 15 παράγραφοι 2, 3 και 7,
την αίτηση που κατατέθηκε από την Ομοσπονδιακή Δημοκρατία της Γερμανίας,
Εκτιμώντας:
ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι ή το αναπαραγωγικό υλικό που ανήκουν στις ποικιλίες των καλλιεργουμένων φυτικών ειδών, που έχουν γίνει επίσημα δεκτά κατά τη διάρκεια του έτους 1982 τουλάχιστον σε ένα από τα κράτη μέλη, και επιπλέον αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία και από τις 31 Δεκεμβρίου 1984, σε κανέναν περιορισμό για εμπορία·
ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σε ένα κράτος μπορεί να δοθεί, κατόπιν αιτήσεώς του, η άδεια να απαγορεύει την εμπορία των σπόρων και του αναπαραγωγικού υλικού ορισμένων ποικιλιών·
ότι η Ομοσπονδιακή Δημοκρατία της Γερμανίας έχει υποβάλει παρόμοια αίτηση για ορισμένες ποικιλίες διαφορετικών ειδών·
ότι οι εν λόγω ποικιλίες αραβοσίτου δεν υπέστησαν στην Ομοσπονδιακή Δημοκρατία της Γερμανίας τους επίσημους ελέγχους καλλιεργείας, όσον αφορά την καλλιεργητική αξία και χρήση τους, λόγω της γερμανικής αιτήσεως·
ότι οι εν λόγω ποικιλίες βρώμης είναι χειμερινού τύπου· ότι οι εν λόγω ποικιλίες αραβοσίτου έχουν δείκτη FAO κατηγοριών ωρίμανσης ανώτερο από 350· ότι είναι γνωστό ότι οι ποικιλίες χειμερινής βρώμης και οι ποικιλίες αραβοσίτου με δείκτη FAO κατηγοριών ωρίμανσης ανώτερο από 350 δεν είναι κατάλληλες ακόμη για καλλιέργεια στην Ομοσπονδιακή Δημοκρατία της Γερμανίας για όλους τους σκοπούς για τους οποίους καλλιεργούνται (άρθρο 15 παράγραφος 3 στοιχείο γ) δεύτερη περίπτωση της προαναφερθείσας οδηγίας)·
ότι, για τις ποικιλίες Argona (λόλιον το πολυετές) και Isba (αραβόσιτος), τα αποτελέσματα των πειραμάτων έδειξαν ότι στην Ομοσπονδιακή Δημοκρατία της Γερμανίας δεν είναι επαρκώς ομοιογενείς όσον αφορά ορισμένο αριθμό χαρακτηριστικών (άρθρο 15 παράγραφος 3 στοιχείο α) τρίτη περίπτωση της προναφερθείσας οδηγίας), σύμφωνα με τους εθνικούς κανόνες που ρυθμίζουν την αποδοχή των ποικιλιών στην Ομοσπονδιακή Δημοκρατία της Γερμανίας και εφαρμόζονται στο πλαίσιο των ισχυουσών κοινοτικών διατάξεων·
την για τις ποικιλίες Argona (λόλιον το πολυετές) και Caramba (ιταλικό λόλιο) είναι δυνατόν να διαπιστωθεί, βάσει των αποτελεσμάτων των πειραμάτων, ότι στην Ομοσπονδιακή Δημοκρατία της Γερμανίας δεν διακρίνονται από άλλες ποικιλίες που έγιναν αποδεκτές (άρθρο 15 παράγραφος 3 στοιχείο α) πρώτη περίπτωση της προαναφερθείσας οδηγίας), σύμφωνα με τους εθνικούς κανόνες που ρυθμίζουν την αποδοχή των ποικιλιών στην Ομοσπονδιακή Δημοκρατία της Γερμανίας και εφαρμόζονται στο πλαίσιο των ισχυουσών κοινοτικών διατάξεων·
ότι, όσον αφορά την ποικιλία Balder (φεστούκα η λειμώνιος), η Ομοσπονδιακή Δημοκρατία της Γερμανίας δεν είναι ακόμη σε θέση, όπως καθορίζεται στο άρθρο 15 παράγραφος 1 της εν λόγω οδηγίας, για λόγους εν μέρει ανεξάρτητους από τη θέλησή της, να δικαιολογήσει την αίτησή της·
ότι, ως τούτου, ενδείκνυται να παραταθεί κατά το απαραίτητο διάστημα, όσον αφορά την Ομοσπονδιακή Δημοκρατία της Γερμανίας, η προθεσμία που καθορίζεται στο άρθρο 15 παράγραφος 1 της προαναφερθείσας οδηγίας, ώστε να καταστεί δυνατό να συγκεντρωθούν οι απαραίτητες πληροφορίες γι' αυτές τις ποικιλίες (άρθρο 15 παράγραφος 7 της προαναφερθείσας οδηγίας)·
ότι, ως εκ τούτου, η αίτηση της Ομοσπονδιακής Δημοκρατίας της Γερμανίας, όσον αφορά αυτές τις ποικιλίες, πρέπει να ικανοποιηθεί πλήρως·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Δίδεται η άδεια στην Ομοσπονδιακή Δημοκρατία της Γερμανίας να απαγορεύσει, σε όλο το έδαφός της, την εμπορία των σπόρων των ακόλουθων ποικιλιών που δημοσιεύονται στον κοινό κατάλογο των ποικιλιών των καλλιεργουμένων φυτικών ειδών του 1985:
Ι. Κτηνοτροφικά φυτά:
1. Lolium multiflorum Lam.
Caramba.
2. Λόλιον το πολυετές L.
Argona
ΙΙ. Σιτηρά:
1. Avena sativa L.
Bardsey,
Bulwark,
Lidia,
Oyster.
2. Zea mays L.
Ambassador,
Apes G 4300,
Arta,
Brenta,
Chameleon T 1058,
Cargicora,
Pila,
Realgan,
Teseo,
Ustica,
Albatross T 1069,
Audax,
Cargitorid,
Cargivigo,
Elephant TX 111,
Filicudi,
Lanario LG 52,
Roberta,
Sapor,
Sire,
Smart,
Sonor,
Sponsor,
Tronto,
Adamello,
Admiral,
Costal,
Dragon TXS 115A,
Eldorado,
Fert,
Master,
Max,
Mohican,
Premier,
Sultan,
Tantalo,
Tolle,
Daiamond,
Emirato,
Gigas,
Girifalco LG 66,
Melior,
Pegaso,
Senior,
Spider TXS 119,
Tornado,
Giraffe T 1230,
Silco,
Isba.
Άρθρο 2
Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι οι προϋποθέσεις υπό τις οποίες χορηγήθηκε δεν πληρούνται πλέον.
Άρθρο 3
Η Ομοσπονδιακή Δημοκρατία της Γερμανίας γνωστοποιεί στην Επιτροπή την ημερομηνία και τις διατυπώσεις σύμφωνα με τις οποίες κάνει χρήση της άδειας που προβλέπεται στο άρθρο 1. Η Επιτροπή πληροφορεί περί αυτού τα υπόλοιπα κράτη μέλη.
Άρθρο 4
Η προθεσμία που αναφέρεται στο άρθρο 15 παράγραφος 1 της οδηγίας 70/457/ΕΟΚ παρατείνεται, για την Ομοσπονδιακή Δημοκρατία της Γερμανίας, μετά τις 31 Δεκεμβρίου 1984 και μέχρι τις 31 Μαρτίου 1985 για τις εξής ποικιλίες:
Κτηνοτροφικά Φυτά:
- Festuca pratensis Huds,
- Balder.
Άρθρο 5
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 19 Δεκεμβρίου 1984.

Labels: 3
18
17
6